Xenon dioksida

Xenon dioksida, atau xenon(IV) oksida, ialah satu sebatian xenon dan oksigen dengan formula XeO2. Ia telah disintesis pada tahun 2011, di dalam suhu 0°C melalui hidrolisis xenon tetrafluorida di dalam air (dengan 2.00 mol/L H2SO4).

Struktur
XeO2 mempunyai struktur dilanjutkan (berantai atau berangkaian) di mana xenon and oksigen masing-masing mempunyai nombor koordinasi dua dan empat. Geometri pada xenon ialah segi empat sama planar, seperti mana yang dikatakan dalam teori VSEPR untuk empat ligand dan dua pasangan tunggal (atau AX4E2 dalam notasi teori VSEPR).

Tambahan lagi, kewujudan sebatian ini telah diramalkan melalui kaedah kimia kuantum ab initio beberapa tahun sebelumnya oleh Pyykkö dan Tamm, tetapi kedua-duanya tidak pernah mengambil kira struktur dilanjutkan. 

Ciri-ciri
XeO2 ialah satu pepejal jingga kekuningan. Ia adalah satu sebatian tidak stabil, dengan separuh hayat selama kira-kira dua minit. Ia menyahberkadar menjadi XeO3 dan gas xenon. Struktur dan identitinya telah disahkan dengan menyejukkannya pada suhu −78°C supaya spektroskopi Raman boleh dijalankan sebelum ia mereput.

Rujukan

Kategori:Sebatian xenon
Kategori:Oksida
Kategori:sebatian tak organik